ICN จ่อเซ็นสัญญา “NT” ซื้ออุปกรณ์ระบบ PCF/PCRF มูลค่า 75 ลบ.
ICN จ่อรับทรัพย์ 75 ลบ. หลังคว้างานโครงการซื้ออุปกรณ์ระบบ Policy Contract Function (PCF) / Policy and Charging Rules Function (PCRF) จำนวน 1 ระบบ ของ NT คาดจะลงนามสัญญาในวันที่ 6 ม.ค.65
28 ธ.ค. 2564

บริษัท อินฟอร์เมชั่น แอนด์ คอมมิวนิเคชั่น เน็ทเวิร์คส จำกัด (มหาชน) หรือ ICN เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า บริษัทฯ ได้รับหนังสือแจ้งลงนามในสัญญา โครงการซื้ออุปกรณ์ระบบ Policy Contract Function (PCF) / Policy and Charging Rules Function (PCRF) จำนวน 1 ระบบ จากบริษัท โทรคมนาคมแห่งชาติ จำกัด (มหาชน) หรือ NT ซึ่งคาดว่าจะมีการลงนามสัญญาภายในวันที่ 6 มกราคม 2565 นี้ โดยมีมูลค่ารวมของโครงการ 74.84 ล้านบาท รวมภาษีมูลค่าเพิ่ม ระยะเวลาส่งมอบอุปกรณ์พร้อมส่งผลการทดสอบเบื้องต้นภายใน 120 วัน นับถัดจากวันที่ลงนามสัญญา